mk en uk mk nl mk mk mk mk mk mk mk mk mk mk mk mk mk mk mk ru nl mk mk uk mk ru mk mk hbs_cyr mk mk ru mk ru mk ru mk ru mk ru mk hbs_cyr mk hbs_cyr mk ru mk hbs_cyr mk hbs_cyr mk uk mk ru mk uk mk uk mk hbs_cyr mk mk mk mk mk mk mk mk mk mk mk uk mk ru mk uk mk de mk de mk ru mk ru mk uk hbs_cyr de mk de uk mk ru mk uk mk ru mk ru mk ru hbs_cyr hbs_cyr mk hbs_cyr ru uk ru mk mk hbs_cyr mk mk uk ru mk mk mk ru hbs_cyr uk mk mk mk mk mk mk uz en en en en en en en
СТУДЕНТСКИ МЕМОАРИ: Магбуле Полоска (95) завршила Филолошки факултет во 1976 – Нонстоп учевме, не разликувавме ден и ноќ
Нема животна мудрост што не сме ја научиле во скутот на баба и дедо. Секоја поговорка, убав збор и приказна првпат сме ги чуле од нив. Факултети.мк преку рубриката „Студентски мемоари“ реши да ја вклучи временската машина за да дознаеме како се образовале тие. Се враќаме назад во времето. Се враќаме во младоста на бабите и дедовците.
„Ги прашувам младите зошто не учат, а тие велат дека не можеле да си најдат работа со факултетот. Ах бре деца, не е така, знаењето е најсилното оружје во животот“. Оваа порака на 95-годишната Магбуле Полоска, наставничка по албански и македонски јазик, одекнува гласно и по 35 години од нејзиното пензионирање.
Магбуле е синоним за истрајност и упорност, доказ дека човек учи и се образова додека е жив, а притоа своето стекнато знаење им го пренела на десетици генерации седнати во школските клупи.
Таа е родена во преубавото крајбрежно село Асамати на Преспанското Езеро во 1928 година. За Факултети.мк ја раскажа својата животна приказна како успеала да заврши високо образование и да ги помине сите препреки.
Семејството ѝ било голема поддршка. Нејзините татко и брат биле учесници во НОБ, а брат ѝ Таип Таипи по војната завршил право и станал уставен судија во СФРЈ.
Десетина години подоцна сакала да го дооформи своето образование и се запишала на трета и четврта година на Филолошкиот факултет и во 1976 година се стекнала со стручниот назив професор по албански јазик и книжевност.
- Тоа беше период од десет години нонстоп учење. Очите ми фатија перде многу рано, а мојот доктор Драган Андоновски ми рече дека очите ми биле „ангажирани“. Во мое време многу се учеше на факултет, а јас цел живот имам желба да држам книга. Од малцинските заедници јас бев единствена што го продолжи образованието по средното образование - се присети Магбуле.
Во бивша Југославија имало поразличен систем на образование – строг, правичен и еднаков за сите што сакале да учат благодарение на развојот на Македонија по Втората светска војна. Тогаш се почнало од нула и државата ги мотивирала младите да учат за да се оформат кадри во секоја област затоа што недостигале во голем број и насекаде по земјата.
- Учењето по Втората светска војна беше јако, младите се оддадоа на учење и излегоа добри кадри: амбасадори, политичари, лекари, инженери и професори. Испитите се полагаа усно и писмено, и многу беше строго. Во Југославија се учеше многу затоа што имавме професори од Албанија и од Србија кои студирале во Франција. Беа строги, но ние сакавме да учиме. По цели ноќи сме читале, не разликувавме што е ден, а што е ноќ. Не плаќавме ниту за книги ниту за студирање. Сѐ беше на трошок на државата затоа што сакаше да обучи млади луѓе, а кадри дотогаш речиси немаше - раскажува 95-годишната Магбуле.
Во тогашна СФРЈ работа се наоѓала веднаш, но сепак изборот бил ограничен затоа што немало насекаде слободни места.
- Многу ми беше жал што не предавав во моето родно Асамати затоа што немаше место да предавам. Почнав во скопското село Љубин, кое се наоѓа крај Вардар, тоа ми беше прва работа. Кога учениците излегуваа на одмор, морав да ги чувам да не паднат во Вардар оти беше длабоко. Потоа отидов во Студеничани, каде што поминав осум години, па во „Даме Груев“, каде што го поминав најголемиот дел од работниот век и се пензионирав. За време на работењето многу се мачевме, не бевме како денешнава младина која има сѐ, а нема желба за учење. Не да се фалам, но така беше. Треба да се ценат знаењето и училиштето - вели Магбуле.
Предавала и албански и македонски јазик. Во тоа време луѓето не верувале дека учењето ќе ги смени на подобар начин и дека ќе ги направи подобри личности.
- Потекнувам од мешано семејство, пола Албанци, пола Македонци. Македонскиот јазик го знам уште откако проодев. Во нашето село македонски учев од три семејства кои татко ми ги донесе од селото Лева Река. Ни беа први комшии со кои заедно славевме и христијански и муслимански празници. Но, кај нас во Преспа немаше национализам. Македонци и Албанци оделе на печалба, на пазар и по дрва заедно... Мојата најдобра другарка беше Надежда, Македонка со која седевме заедно на училиште и го делевме залакот - вели професорката Полоска.
Иако има 95 години, Магбуле сѐ уште размислува како да придонесе за подобро општество на сите. Жали што сѐ уште има националистички искри, но смета дека луѓето мора да заборават на тоа затоа што земјата ќе остане празна исто како заклучените печалбарски куќи во нејзиното Асамати.
24 часа 7 дена 1 месец
Проф. д-р Игор Неделковски, ректор на УКЛО: „Има масовно пензионирање на професори, а на прсти се бројат новите вработувањата, остануваме без подмладок“
Научници открија доказ за голем „океан“ во внатрешноста на Земјата
Како изгледа кога алчноста ќе го обземе човекот? Краток филм покажува што се случува
„Студенти, учете и ќе постигнете големи нешта!“ Прв академски час на практичниот ИТ-факултет Бреинстер Некст колеџ
Британските универзитети може да бидат казнети ако студентите не најдат работа по дипломирањето
Еве како да го одржувате домот топол во текот на студените месеци
Почнаа да паѓаат цените на недвижностите низ светот
Погледнете го унифицираниот буквар од кој ќе учат и Албанчињата во Македонија
Онлајн платформи на кои можете бесплатно да гледате филмови
Месечен хороскоп за октомври 2022 година
Кога бев студент со д-р Ненад Лазаров: „Спиев со скелет под креветот за да учам анатомија“
Објавени листите со примени студенти во студентските домови
Обраснатиот дом „Стив Наумов“ чека реновирање. Чеканите удрија само во тоалетите и бањите, а глетките покажуваат зошто студентите се тепаат за „Гоце“
ДАЛИ ЗНАЕТЕ: Која била првата банка во Македонија?
Еве како да го одржувате домот топол во текот на студените месеци
Волонтери изградиле засолништа и ги хранат и снимаат мечките на Шар Планина. Цело Доброште му помага на здружението „Шари Беар“
Тодор Стојанов докторирал моден дизајн во Шангај - од работа во Зара, Томи Хилфигер и Келвин Клајн до сопствeн бренд
Европски, а наши - елените се враќаат на Галичица
Идните студенти пред избор, кои факултети се најатрактивни? Секој четврти матурант сака да студира во странство
Слични вести од Fakulteti.mk
СТУДЕНТСКИ МЕМОАРИ: Никола Стојановски (99) дипломирал медицина во 1952 во Белград - од партизани право на факултет
СТУДЕНТСКИ МЕМОАРИ: Љубо Трифуновски (84), хорски диригент, дипломирал на Педагошката академија во 1962 година - Не знаевме што значи во испитна сесија да не ги дадеш сите испити
СТУДЕНТСКИ МЕМОАРИ: Саво Цветковиќ (98) го напуштил фудбалот за да студира хемија - Професорите уживаа поголема почит дури и од партиските функционери
Хуманиот гест на една професорка
Е, ова е неверојатна професорка!
СТУДЕНТСКИ МЕМОАРИ: Д-р Климент Матоски (82) – Медицинскиот факултет претставуваше престиж и лет во височина
Матура ќе се полага од 1 до 13 јуни
Како професорка по латински јазик од Крива Паланка заврши да работи во обложувачница
Постојат два типа носталгија
Една од водечките феминистки суспендирана поради сексуално вознемирување на студент
СТУДЕНТСКИ МЕМОАРИ: Драгица Мисирлиевска (84) дипломира на Правен факултет во 1977 година – Бев една од двете жени-инспектори во тоа време
Училиштата со фотоволтаици полесно ќе ја пребродат зимата - реконструирана фасада носи до 30 отсто заштеда, а нова дограма и покрив по 15 отсто
Актерката Ангела Апостоловска дипломира и магистрира во Букурешт, но не се откажа од Македонија: „Сакам да ѝ дадам шанса на нашата држава“
Совршен спој на природа, историја и уметност во Пелинце
Веќе штедиме на струја, зимницата и автомобилите ни се свети, а ќе кратиме на излегувањата: Што покажа анкетата за подготовките за зимава